CELEX: 32006L0055
Language: el
Date: 2006-06-12 00:00:00
Title: Οδηγία 2006/55/ΕΚ της Επιτροπής, της  12ης Ιουνίου 2006 , που τροποποιεί το παράρτημα III της οδηγίας 66/402/ΕΟΚ του Συμβουλίου σε ό,τι αφορά το μέγιστο βάρος των σπορομερίδων   (Κείμενο που παρουσιάζει ενδιαφέρον για τον ΕΟΧ)

13.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 159/13
            
         ΟΔΗΓΊΑ 2006/55/ΕΚ ΤΗΣ ΕΠΙΤΡΟΠΉΣ
   της 12ης Ιουνίου 2006
   που τροποποιεί το παράρτημα III της οδηγίας 66/402/ΕΟΚ του Συμβουλίου σε ό,τι αφορά το μέγιστο βάρος των σπορομερίδων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΉ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 21α,
   Εκτιμώντας τα ακόλουθα:
   
               (1)
            
            
               Οι διεθνείς κανόνες σε ό,τι αφορά τα μέγιστα βάρη για σπορομερίδες ορισμένων ποικιλιών δημητριακών, και συγκεκριμένα των Triticum aestivum, Triticum durum, Triticum spelta, Secale cereale, Triticosecale και Oryza sativa, Avena sativa και Hordeum vulgare, έχουν πρόσφατα αναθεωρηθεί.
            
         
               (2)
            
            
               Ενδείκνυται η προσαρμογή των μεγίστων βαρών για τις σπορομερίδες των εν λόγω ποικιλιών που αναφέρονται στην κοινοτική νομοθεσία.
            
         
               (3)
            
            
               Η οδηγία 66/402/ΕΟΚ θα πρέπει κατά συνέπεια να τροποποιηθεί ανάλογα.
            
         
               (4)
            
            
               Τα μέτρα που προβλέπονται από την εν λόγω οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στη στήλη 2 του πίνακα του παραρτήματος III της οδηγίας 66/402/ΕΟΚ, το «25» αντικαθίσταται από το «30».
   Άρθρο 2
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία μέχρι τις 31 Δεκεμβρίου 2006 το αργότερο. Ανακοινώνουν αμέσως στην Επιτροπή το κείμενο αυτών των διατάξεων καθώς και πίνακα αντιστοιχίας μεταξύ αυτών και της παρούσας οδηγίας.
   Όταν τα κράτη μέλη θεσπίζουν τέτοιου είδους διατάξεις, αυτές πρέπει να περιέχουν παραπομπή στην εν λόγω οδηγία ή να συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής αυτής αποφασίζεται από τα κράτη μέλη.
   2.   Τα κράτη μέλη κοινοποιούν στην Επιτροπή τα κείμενα των κυριότερων διατάξεων εθνικής νομοθεσίας που εκδίδουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 12 Ιουνίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ 125 της 11.7.1966, σ. 2309/66. Οδηγία όπως τροποποιήθηκε τελευταία με την οδηγία 2004/117/ΕΚ (ΕΕ L 14 της 18.1.2005, σ. 18).